
	Rhan 1: Cynllun Datblygu Proffesiynol Parhaus 

	Beth ydw i’n ei wybod eisoes: Wrth weithio mewn meithrinfa rydw i eisoes yn gwybod am y broses o ddatblygiad babanod a phlant bach; pwysigrwydd rôl ymarferydd wrth ddarparu amgylchedd diogel, gofalgar ac addysgol; y cylch arsylwi, asesu a chynllunio (Birth to 5 Matters, 2021); arfer proffesiynol o ran gwerthoedd a gweithredu polisïau a gweithdrefnau statudol; arwyddocâd datblygu perthynas gyda rhieni a chyfathrebu clir; cydweithio a phartneriaethau a chyrff aml asiantaethol.
Beth ydw i wedi’i ddysgu hyd yn hyn: Wrth ddilyn y cwrs rwyf wedi dysgu am rôl adfyfyrio er mwyn gweithredu theori mewn ymarfer personol ym myd gwaith; gwerthfawrogiad o bwysigrwydd dwyieithrwydd, amlieithrwydd a threftadaeth (Llywodraeth Cymru, dim dyddiad) ; rôl ymarferydd fel model ieithyddol (Estyn, 2021).

	Beth ydw i eisiau ei ddatblygu? 

	Gwrthrychol
	Camau gweithredu
	Adnoddau
	Dyddiad targed ar gyfer cyflawni amcan
	Meini prawf llwyddiant

	  


Trefnusrwydd a Sgiliau Rheoli Amser

	Cadw rhestrau cryno ‘to-do’ er mwyn lleihau blinder darllen sydd yn gysylltiedig â dyslecsia (Barber, 2024).

Cwblhau trefnydd A4 wythnosol gan ddefnyddio cod lliw ar gyfer diwrnodau gwaith, darlithoedd a dyddiadau cyflwyno asesiadau ac adnabod cyfleoedd posib i weithio ar aseiniadau. Gwnaiff hyn helpu i reoli unrhyw heriau sydd yn gysylltiedig â dyslecsia (Barber, 2024).

Sefydlu ffolder ar gyfer pob modiwl i gadw Llawlyfr Modiwl a drafftiau o aseiniadau gyda chod y modiwl, teitl yr asesiad, a dyddiad (Barber, 2024).

Cofnodi dyddiadau cyflwyno yn y trefnydd wythnosol ar ddechrau pob modiwl. 
                                                     
	Llyfryn nodiadau


Trefnydd wythnosol




Gliniadur

Gwybodaeth hylaw o’r dyddiad cyflwyno ar Moodle.

	Ebrill 2025


Ebrill 2025




Mai 2025



Mehefin 2025
	Rhestrau cryno ar waith

Ffocws gwell 




Mwy o drefn a gwaith wedi achub dan ddyddiad
Cyflwyno gwaith mewn pryd.


	
Dyfnhau dealltwriaeth am ddamcaniaethau sydd yn berthnasol i’r Blynyddoedd Cynnar.
	-Ymchwilio yn eang ac adnabod testun addas yn y Gymraeg a darllen yn drwyadl

-Croesgyfeirio testun mewn llyfrau neu erthyglau gan ystyried pa wybodaeth sydd yn berthnasol i’r aseiniad dan sylw

-Creu tabl cyfeirio cryno i gefnogi gydag ymchwil
	Testun ymchwil cyfrwng Cymraeg e.e. 
-Y Plentyn Bach
-Y Cyfnod Sylfaen 3-7 oed
- Gwerddon (Porth y Coleg Cymraeg Cenedlaethol)
-Cylchgrawn Addysg Cymru 

	Tachwedd 2024
	Yn gyfarwydd â lleoliad y llyfrau yn y llyfrgell a benthyg ar waith.

Dolen Gwerddon yn ffefrynnau. 

Tabl o’r rhifynnau wedi achub ar fwrdd gwaith.

	
Dyfnhau dealltwriaeth am ddeddfau a pholisïau statudol sydd yn berthnasol i’r Blynyddoedd Cynnar.
	-Dadansoddi cyfansoddiad deddfau a pholisïau h.y. rhyngwladol;  y Deyrnas Unedig neu lefel gwlad e.e. Cymru

-Lleoli testun mewn ymchwil ar wefannau ar lein gan ystyried pa wybodaeth sydd yn berthnasol i’r aseiniad dan sylw

-Creu tabl cyfeirio cryno i gefnogi gydag ymchwil


	Testun ymchwil cyfrwng Cymraeg e.e. 
-Cefnogi pob plentyn
- Gwerddon (Porth y Coleg Cymraeg Cenedlaethol)
- Cylchgrawn Addysg Cymru


	Tachwedd 2024
	Gwybodaeth berthnasol wedi ei gynnwys mewn aseiniadau, gyda chyfeirnodi cywir.




	Rhan 2: Papur briffio yn gwerthuso pwysigrwydd myfyrio ar ymarfer o fewn y Blynyddoedd Cynnar gan werthuso gwahanol fodelau 

	Beth yw myfyrio ac ymarfer myfyriol?
Yn ôl Schon (1983) mae ymarfer myfyriol yn golygu meddwl yn feirniadol am yr hyn rydych chi'n ei wneud, gan eich helpu i ddysgu yn barhaus a thyfu'n bersonol (cyfeirnodwyd yn Woodward et al., 2023). Mae meddwl ac ymarfer myfyriol yn bwysig ar gyfer twf proffesiynol a datblygu sgiliau. Mewn meysydd fel addysg, gofal iechyd, a gwasanaethau cymdeithasol, helpa unigolion i ddeall eu profiadau yn well. Caniatâ iddynt ddadansoddi eu gweithredoedd a'u credoau, sydd yn arwain at well penderfyniadau yn eu gwaith. Yn gyffredinol, mae myfyrio yn cefnogi dysgu parhaus ac yn gwella galluoedd proffesiynol (Brock, 2015).

Gall myfyrio ddigwydd mewn cyd-destunau ffurfiol ac anffurfiol. Mewn lleoliadau ffurfiol, gall gynnwys anodi cynllun gwers gyda mewnwelediadau a strategaethau ar gyfer gwella mewn sesiynau i’r dyfodol. I'r gwrthwyneb, gallai myfyrio anffurfiol gynnwys gwneud nodiadau meddyliol ynghylch yr angen am gyfathrebu cliriach â dysgwr penodol (Woodward et al., 2023).

	Pwysigrwydd myfyrio ar ymarfer o fewn y Blynyddoedd Cynnar
Pwysleisia Potter a Hodgson (2007, cyfeirnodwyd yn Brock, 2015) bwysigrwydd archwilio'r hyn y mae pob ymarferydd y blynyddoedd cynnar yn ei wneud a pham gweithredu fel y gwnânt wrth weithio gyda phlant ifanc. Noda Brock (2015) y dylai ymarferwyr blynyddoedd cynnar fyfyrio ar eu hymarfer i wella eu rolau proffesiynol.

Mae prosesau myfyriol a alluogwyd gan gyd-addysgu yn arbennig o fuddiol yn ôl Admiraal et al. (2022, cyfeirnodwyd yn Woodward et al., 2023), a hynny fel rhan naturiol o drafodaeth ymarferwyr mewn sefydliad. Gall y broses adfyfyriol anffurfiol, gydweithredol hon o drafod beth sydd yn gweithio i ddysgwyr a'r cwricwlwm, arwain at wella cynllunio dysgu yn ôl Allen et al.(2021, cyfeirnodwyd yn Woodward et al., 2023).


	Damcaniaethau myfyriol
I ymarferwyr dibrofiad awgrymir dechrau gyda modelau adfyfyrio syml (Cambridge University Libraries, dim dyddiad). Tri cham sydd i’r ‘ERA Cycle’ (Jasper, 2013) a ‘Driscoll's What Model’ (2007), sydd yn annog y broses o adfyfyrio yn syml. Wrth ddatblygu techneg, awgrymir symud ymlaen at fodel mwy manwl (Cambridge University Libraries, dim dyddiad). Ceir pedair rhan i ‘Kolb's Experiential Learning Cycle’ (Kolb, 1984, cyfeirnodwyd yn  Cambridge University Libraries, dim dyddiad ). Fel awgryma’r teitl, bydd ymarferwyr yn adfyfyrio ar brofiad ac yn dysgu ohono, gan ddylanwadu ymarfer. Eto, wrth ddatblygu’r sgil o adfyfyrio, symudir ymlaen i fodel mwy manwl fyth (Prifysgol Caergrawnt, dim dyddiad). Ystyrir Gibb's Reflective Cycle (Gibbs, 1998).
Mae’r model yma yn fwy cymhleth ond awgrymir bod y camau niferus yn sgaffald cryf i gefnogi ymarferwyr ar hyd y daith (Cambridge University Libraries, dim dyddiad).

	Model myfyriol 1: ERA

[image: ]
	Model myfyriol 2:
[image: ]

	Mae'r cylch yn dechrau gyda phrofiad, boed yn gyfarwydd neu'n newydd, a gall fod yn gadarnhaol neu'n negyddol. Mae myfyrio ar y profiad hwn yn arwain at weithredu, sydd yn amrywio yn ôl unigolyn ac yn creu profiadau newydd, gan ailadrodd y cylch (Jasper, 2013).

	Mae cylch myfyriol Gibbs (1988) yn ganllaw chwe cham ar gyfer ymarfer myfyriol. Mae'n helpu ymarferwyr i symud o ddisgrifio eu profiadau i'w dadansoddi a chynllunio ar gyfer y dyfodol. Caniatâ’r model hwn ymarferwyr greu syniadau newydd y gellir eu profi mewn sefyllfaoedd i’r dyfodol (Brock, 2015).

	Dadansoddiad o fodelau 
O edrych ar y ddau fodel, mae llai o gamau yn perthyn i fodel ERA o gymharu â model Gibbs. Awgryma hyn fod model ERA yn haws i’w ddilyn, gyda thri cham yn unig i ddadansoddi, ac felly daw’r myfyrio i ben yn glou. Mae gan y camau enwau gwahanol, a’r unig debygrwydd yw’r term ‘action’. Er hyn, ceir cwestiynau sydd yn procio’r cof i fyfyrio yn ddwysach yn fodel Gibbs, sydd yn fantais ac yn sgaffald defnyddiol, yn enwedig os yw’r ymarferydd yn newydd i’r profiad o fyfyrio ar arfer. Mae’r gair ‘experience’ yn benagored tra bod y gair ‘description’ yn fwy penodol, yn arbennig wrth ei gysylltu gyda’r cwestiwn, ‘What happend?’ Felly, mae cam cyntaf model Gibbs yn arwain ymarferydd at brofiad neu ddigwyddiad penodol yn syth, gan olygu y daw datrysiad yn gynt. Mae’r cam ‘reflection’ yn model ERA yn gyfatebol a chamau ‘feelings’, ‘evaluation’ ac ‘analysis’ yn fodel Gibbs. Anogir ystyriaeth o deimladau yn y ddau fodel ond gofynna model Gibbs i ymarferydd i feddwl a theimlo sydd yn cefnogi’r ymarferydd i gysylltu meddyliau gyda phrofiadau yn uniongyrchol.

Awgrymir bod manteision ac anfanteision wrth ddilyn modelau myfyriol (Prifysgol Caergrawnt, dim dyddiad). Bydd dilyn camau penodol o gymorth mawr i ymarferwyr dibrofiad. Ar y llaw arall gall hyn fod yn rhwystr i ymarferydd profiadol, sydd yn hyderus i adfyfyrio heb gefnogaeth. Felly, gellir ystyried bod dilyn camau penodol yn rhwystro annibyniaeth a chreadigrwydd. Darpara model fan cychwyn clir i ymarferydd sydd yn ansicr o’r broses adfyfyrio. Er hyn, gellid dadlau nad oes rhaid cael man cychwyn penodol wrth ddechrau adfyfyrio, ac na fyddai hyn yn realistig yn y byd go iawn (Prifysgol Caergrawnt, dim dyddiad). Darpara model gyfle i ymarferydd asesu dwyster pob sefyllfa, ond gellir dadlau na fyddai model yn addas ar gyfer pob sefyllfa adfyfyriol. Yn wir, dadleua Schon (1987, cyfeirnodwyd yn Woodward et al., 2023) y gellir ystyried trafodaeth gyda chydweithwyr ar ddiwedd sesiwn yn ffurf o adfyfyrio effeithiol. Yn olaf, mantais dilyn model yw sicrwydd o ddiwedd cylch adfyfyriol. Er hyn, mae’r cylch adfyfyrio yn awgrymu nad oes diwedd go iawn, ac o adfyfyrio daw gweithredu pellach ac ail gychwyn y broses.


	Casgliad
Pa bynnag ddull o adfyfyrio, boed yn ffurfiol wrth ddilyn model, cadw cofnodion neu yn anffurfiol wrth drafod gyda chydweithwyr, mae'r nod yr un peth sef gwella dysgu plant trwy'r cylch parhaus o brofiad/gweithgaredd, adfyfyrio, ac addasu wrth gynllunio ymlaen (Woodward et al., 2023).

Gwerthfawrogir bod adfyfyrio sydd yn perthyn i addysg yn y blynyddoedd cynnar yn sicrhau addysg o ansawdd, yn gwarantu cynhwysiant a gwneud yn siŵr fod cydweithio ar waith er lles y plant a’r sefydliad.






3. Adnabod a dadansoddi pwysigrwydd o’r gwahanol agweddau o ymarfer proffesiynol a pham mae’r rhain yn bwysig er mwyn gallu cwrdd ag anghenion unigol ac anghenion cynhwysol plant - gan gynnwys gwerthoedd proffesiynol, cyfathrebiad, gwaith amlasiantaethol, arsylwadau, cynllunio a’r Confensiwn y Cenhedloedd Unedig ar Hawliau’r Plentyn 
Cyflwyniad 
Ymarfer proffesiynol: Gweithio’n broffesiynol
Disgwylir i ymarferwyr y blynyddoedd cynnar ymarfer yn broffesiynol. Yn ôl Cydbwyllgor Addysg Cymru (CBAC, 2019), dylai hyn ddigwydd yng nghyd-destun  cydymffurfio â fframweithiau cyfreithiol perthnasol, safonau sefydledig, Codau Ymddygiad, ac Arferion Proffesiynol cydnabyddedig. Mae hyn yn cwmpasu dealltwriaeth o nodau a phwysigrwydd addysg, gofal a'r sector chwarae plentyndod cynnar. Hefyd, rhaid i ymarferwyr gwblhau gofynion “disgrifiadau swydd.” Rhaid dilyn y canllawiau a'r protocolau ar gyfer arferion plentyndod cynnar a gofal plant.

Yn ystod trafodaethau rhwng Gofal Cymdeithasol Cymru a'r sector blynyddoedd cynnar a gofal plant, awgrymwyd y dylid cydnabod y sector blynyddoedd cynnar a gofal plant fel maes proffesiynol a'i drin yn gyfartal â meysydd eraill o'r gweithlu. Dylid rhoi pwyslais ar feithrin a chymeradwyo nod Llywodraeth Cymru o sefydlu gweithlu chwarae  a gwaith chwarae medrus a gaiff ei barchu fel proffesiwn ac a gydnabyddir am ei gyfraniad hanfodol i ddatblygiad plant.

Ymarfer proffesiynol: Gwerthoedd pwysig 
Noda Gofal Cymdeithasol Cymru (2023a, t. 7) egwyddorion a gwerthoedd fel “Dull personol ac unigol; Buddiannau'r plentyn; Cysylltiadau cadarnhaol; Amgylcheddau cadarnhaol; Cyfathrebu.” Mae dull unigol yn hanfodol mewn gofal plant, chwarae, dysgu a datblygiad. Mae pob plentyn yn unigryw ac felly eu datblygiad, gan ei gwneud hi'n hanfodol eu trin fel unigolion. Esbonia Gofal Cymdeithasol Cymru (2023b) yr angen i ymarferwyr ddarparu amser un-am-un a chreu cynlluniau wedi'u teilwra yn seiliedig ar asesiadau ac arsylwadau. Felly, dylai gweithredu dull personol fod yn flaenoriaeth wrth ymarfer (Gofal Cymdeithasol Cymru, 2023b). Mae blaenoriaethu diddordebau plentyn yn werth sylfaenol mewn gofal plant, chwarae, dysgu a datblygiad, gan ei fod yn cynrychioli ffordd hanfodol o ddysgu a thyfu. Esbonia Gofal Cymdeithasol Cymru (2023b), pan fydd plentyn yn gweld gweithgaredd dysgu yn bleserus ac yn ymgysylltu, maent yn cael eu hamsugno'n llawn yn y profiad. Yn ymarferol, mae ymarferwyr yn cyflawni hyn trwy wrando ar y plentyn ac arsylwi ar eu hymddygiad. Trwy'r arsylwadau hyn, gall ymarferwyr nodi diddordebau'r plentyn a chynllunio gweithgareddau sydd yn darparu ar eu cyfer (Gofal Cymdeithasol Cymru, 2023b).

Ymarfer proffesiynol: Cyfathrebu a sefydlu perthnasoedd i ddiwallu anghenion plant
Mae cyfathrebu effeithiol â phlant a'u teuluoedd neu ofalwyr yn hanfodol ymhob lleoliad, beth bynnag ei ffurf, ar lafar, drwy iaith arwyddo (BSL), a symbolau. Chwaraea pob un ohonynt ran allweddol wrth adeiladu perthnasoedd ystyrlon a sicrhau cefnogaeth a dealltwriaeth briodol (Gofal Cymdeithasol Cymru, 2023c). Pwysleisia Estyn (2014) fod angen ymarferwyr sydd yn fodelau rôl effeithiol, gan bwysleisio'r angen am ddisgwyliadau uchel o ran hyfedredd Cymraeg dysgwyr. Mae hyn yn adlewyrchu'r egwyddor ehangach bod modelu iaith ymarferwyr yn effeithio'n fawr ar ganlyniadau plant ac yn sefydlu safonau ar gyfer caffael iaith mewn sefydliadau. Mae cymryd rhan yn y broses hon yn gwella cyfathrebu, caffael gwybodaeth, a dealltwriaeth o gysyniadau cymhleth. Mae'n hyrwyddo dysgu, myfyrio a threfniadaeth syniadau profiadol, wrth feithrin mynegiant emosiynol ac empathi, gan gryfhau cysylltiadau rhyngbersonol a deallusrwydd emosiynol yn y pen draw. (CBAC, 2019). Byddant yn datblygu yn “gymdeithasol, emosiynol, gwybyddol ac ymddygiadol” (CBAC, 2019).   

Ymarfer Proffesiynol: Meddu ar wybodaeth a dealltwriaeth fanwl 
Rhaid i ymarferwyr drin gwybodaeth am blant mewn modd proffesiynol a pharchu cyfrinachedd yn unol â Deddf Diogelu Data 2018 y Deyrnas Unedig (City and Guilds a CBAC, 2019).   Amddiffynna’r ddeddf hawliau plant gan rwystro rhannu gwybodaeth yn anghyfreithlon. Felly, rhaid i bob ymarferydd ddeall yr wyth egwyddor sydd yn cyfrannu at arfer effeithiol drwy ddilyn y cod ymarfer o fewn sefydliadau addysgol a dilyn egwyddorion diogelu data statudol. Ynghyd a hyn rhaid i ymarferwyr ystyried hawliau plant i wybodaeth a gofnodir amdanynt, yn unol â Deddf Gwarchod Data'r Deyrnas Unedig 2018 (City and Guilds a CBAC, 2019). Cyfrifoldeb pob ymarferydd yw sicrhau perchnogaeth o Dystysgrif y Gwasanaeth Datgelu a Gwahardd (City and Guilds a CBAC, 2019).


Ymarfer Proffesiynol: Gweithio mewn partneriaeth 
Mae gweithio mewn partneriaeth, yn ôl Gofal Cymdeithasol Cymru (2023d) yn golygu cydnabod rôl pob person a gweithio gyda'i gilydd tuag at nod cyffredin. Mae'n bwysig adeiladu perthnasoedd cryf a chyfathrebu'n agored. Mae cyfathrebu a pharch yn creu ymddiriedaeth ac yn gwella sylfeini'r cydweithio. Trwy werthfawrogi arbenigedd pob person, gall timau rannu cyfrifoldebau a sicrhau gwaith amlasiantaethol effeithiol. (Gofal Cymdeithasol Cymru, 2023d).

Mae cydweithio yn hanfodol oherwydd bod gan bob plentyn anghenion gwahanol. Rhaid i rai anghenion gael eu diwallu gan weithwyr proffesiynol hyfforddedig, tra gall unrhyw un sydd â'r wybodaeth a'r ymrwymiad cywir fynd i'r afael ag eraill. Rhaid i leoliadau gydweithio â gweithwyr proffesiynol i gefnogi plant, eu teuluoedd a'u gofalwyr yn effeithiol (Gofal Cymdeithasol Cymru, 2023d).

Ymarfer proffesiynol: Arsylwi a chynllunio i ddiwallu anghenion plant
Mae Cwricwlwm i Gymru yn canolbwyntio ar arferion cynhwysol a datblygiadol priodol mewn lleoliadau meithrin nas cynhelir (Llywodraeth Cymru, 2024). Cefnoga dysgu trwy chwarae gydag athrawon yn seilio arsylwi a chynllunio ar anghenion a chefndiroedd unigryw pob plentyn. Bydd ymarferwyr yn sylwi sut mae plant yn datblygu sgiliau yn ystod gweithgareddau dan arweiniad a chwarae annibynnol, ac yn eu dadansoddi. Defnyddiant yr arsylwadau hyn i lywio cynllunio ymlaen ar gyfer pob plentyn (Llywodraeth Cymru, 2017). Mae Llywodraeth Cymru (2024) yn disgrifio hyn fel y cylch sylwi, dadansoddi ac ymateb. Mae'r broses hon yn helpu ymarferwyr i weld sut mae plant yn tyfu ac yn dysgu, ac mae'n caniatáu iddynt benderfynu ar y ffyrdd gorau o gefnogi ac ymestyn dysgu pob plentyn. 



Ymarfer Proffesiynol: Egwyddorion CCUHP 
Seilir egwyddorion CCUHP ar ymarfer yn gwreiddio o Hawliau Plant yn cynnwys integreiddio hawliau plant,  hawliau cyfartal heb ymdriniaeth wahanol, magu hunan gred a hyder plant i feddwl yn annibynnol a chyfrannu (Comisiynydd Plant Cymru, 2025). Mae cyfrifoldeb felly ar ymarferwyr i ystyried yr egwyddorion wrth eu gwaith. O ran alinio’r hawliau gyda gofynion Cwricwlwm i Gymru (Llywodraeth Cymru, 2022), anogir ymarferwyr i weithredu’n broffesiynol drwy ddilyn arweiniad ym mhapur ‘Hawliau Plant yng Nghwricwlwm Cymru 2022’ (Comisiynydd Plant Cymru, dim dyddiad).

Casgliad
Drwy’r aseiniad llwyddwyd i archwilio ymarfer proffesiynol mewn addysg blynyddoedd cynnar.  Datblygwyd gwybodaeth am ymarfer proffesiynol gan fagu dealltwriaeth ddyfnach o bwysigrwydd dulliau sydd yn seiliedig ar dystiolaeth. Gwerthfawrogir arwyddocâd cydweithio o fewn sefydliad, yn arbennig wrth rannu arsylwadau, ac ymhellach wrth gydweithio gyda theuluoedd ac asiantaethau allanol a sicrhau ymyriadau addas i blant i fodloni eu hanghenion. Datblygwyd y sgil o adfyfyrio a fydd yn galluogi’r ddawn i gymhwyso ymarfer, gan wella'r amgylchedd addysgol yn y pen draw a darparu ymyriadau wedi'u teilwra i gefnogi datblygiad plant.

